Gammelislandsk homiliebok

Gammelislandsk homiliebok, eller Islandsk homiliebok, er en håndskreven samling prekener på islandsk, skrevet på Island rundt 1200.  Manuskriptet består av 120 blad pergament, og er innbundet i selskinn. Gammelislandsk homiliebok oppbevares hos Kungliga biblioteket i Stockholm.

Boken inneholder 56 prekener, hvorav 11 av dem er felles med den norske versjonen, Gammelnorsk homiliebok. Omtrent halvparten av prekenene er oversettelser fra latin. Gammelislandsk homiliebok er den eldste bevarte boken med islandsk tekst. Det er ikke kjent hvem som har skrevet den, eller hvor den har blitt skrevet, men Benediktinerklosteret Þingeyrar på Nord-Island er foreslått som bokens tilblivelsessted.Mæhlum, Lars. (2013, 22. desember). Islandsk Homiliebok. I Store norske leksikon. Hentet 29. september 2016 fra https://snl.no/Islandsk_homiliebok.

Boken ble kjøpt av islendingen Jón Eggertsson, på vegne av Antikvitetskollegiet, under Jóns rundreise på Island i 1682-1683. Fra Antikvitetskollegiet kom boken senere til Kungliga biblioteket i Stockholm.Kungliga biblioteket: Nordiska handkrifter, Isländska Homilieboken. 

 Referanser 

 Eksterne lenker 
 Om Islandsk homiliebok hos Store Norske leksikon
 Isländska Homilieboken hos Kungliga biblioteket, Sveriges nasjonalbibliotek

Kategori:Islandske manuskripter
Kategori:Norrøn litteratur
Kategori:Norrøn tid